b'\n_START_ARTICLE_\nPelipalvelin\n_START_PARAGRAPH_\nPelipalvelin voi tarkoittaa joko palvelintietokonetta tai palvelinohjelmistoa, jonka teht\xc3\xa4v\xc3\xa4n\xc3\xa4 on yll\xc3\xa4pit\xc3\xa4\xc3\xa4 tietokonepelin moninpeli\xc3\xa4. Palvelin on yhteydess\xc3\xa4 kaikkiin pelin pelaajiin ja k\xc3\xa4sittelee pelaajien toimet, kuten liikkeen ja l\xc3\xa4hett\xc3\xa4\xc3\xa4 n\xc3\xa4m\xc3\xa4 tiedot muille pelaajille. T\xc3\xa4m\xc3\xa4n lis\xc3\xa4ksi palvelimen teht\xc3\xa4viin kuuluu yleens\xc3\xa4 pisteidenlasku ja pelin sis\xc3\xa4isten keskusteluviestien v\xc3\xa4litys pelaajille. Palvelin siis toimii pelaajat yhdist\xc3\xa4v\xc3\xa4n\xc3\xa4 osana. Koska moninpelattavissa peleiss\xc3\xa4 pyrit\xc3\xa4\xc3\xa4n mahdollisimman pieneen viiveeseen, t\xc3\xa4ytyy palvelimena toimivan tietokoneen olla tehokas ja siin\xc3\xa4 tulee olla nopeat internet-yhteydet. Pelipalvelimen voi yleens\xc3\xa4 vuokrata palveluntarjoajalta tai palvelimena voi toimia my\xc3\xb6s pelaajan oma tietokone.'